ਸਮੱਗਰੀ: ਪਹਿਲਾਂ ਦਿੱਲੀ ਵਿੱਚ ਰੱਖਿਆ ਮੰਤਰੀ ਨਿਰਮਲਾ ਸੀਤਾਰਮਨ ਨੇ ਕਿਹਾ, ਕਾਂ ਕੰਨ ਲੈ ਉੱਡਿਆ। ਅਗਲੇ ਦਿਨ ਹੋਰ ਉੱਚੀ ਆਵਾਜ਼ ਵਿੱਚ ਪ੍ਰਧਾਨ ਮੰਤਰੀ ਮੋਦੀ ਨੇ ਆਜ਼ਮਗੜ੍ਹ ਵਿੱਚ ਕਿਹਾ, ਭਰਾਵੋ ਤੇ ਭੈਣੋਂ, ਕਾਂ ਕੰਨ ਲੈ ਉੱਡਿਆ ਹੈ। 

ਹੁਣ ਇਹ ਪਤਾ ਲਗਾਉਣਾ ਸਾਡੇ ਸਾਰਿਆਂ ਦੀ ਜ਼ਿੰਮੇਵਾਰੀ ਹੈ ਕਿ ਕਾਂ ਕੰਨ ਕਿਉਂ ਲੈ ਉੱਡਿਆ ਅਤੇ ਜੇਕਰ ਲੈ ਉੱਡਿਆ ਹੈ ਤਾਂ ਕਿਸ ਟਾਹਣੀ 'ਤੇ ਜਾ ਬੈਠਿਆ ਹੈ!

ਅਤੇ ਸਾਰੇ ਹੀ ਉਸ ਕਾਂ ਦੀ ਭਾਲ ਵਿੱਚ ਨਿਕਲ ਪਏ, ਜੋ ਕੰਨ ਲੈ ਕੇ ਉੱਡ ਗਿਆ ਸੀ। 

ਇਹ ਵੀ ਪੜ੍ਹੋ:

ਆਮ ਚੋਣਾਂ ਭਾਵੇਂ ਇੱਕ ਸਾਲ ਬਾਅਦ ਹੋਣ ਪਰ ਨਰਿੰਦਰ ਮੋਦੀ ਅਤੇ ਉਨ੍ਹਾਂ ਦੀ ਪਾਰਟੀ ਦੇ ਪ੍ਰਧਾਨ ਅਮਿਤ ਸ਼ਾਹ ਨੇ ਰਣਭੇਰੀ ਵਜਾ ਦਿੱਤੀ ਹੈ। 

ਇੱਕ ਵਾਰ ਫੇਰ ਤੋਂ ਪ੍ਰਧਾਨ ਮੰਤਰੀ ਨੇ ਆਪਣੇ ਭਾਸ਼ਣਾਂ ਵਿੱਚ ਰਾਹੁਲ ਗਾਂਧੀ ਨੂੰ ਉਨ੍ਹਾਂ ਦੇ ਨਾਮ ਨਾਲ ਸੰਬੋਧਨ ਕਰਨਾ ਬੰਦ ਕਰ ਦਿੱਤਾ ਹੈ। ਇਸ ਵਾਰ ਰਾਹੁਲ ਗਾਂਧੀ ਨੂੰ ਮੋਦੀ ਯੁਵਰਾਜ ਨਹੀਂ ਬਲਕਿ ਇੱਕ ਨਵੇਂ ਨਾਮ ਨਾਲ ਬੁਲਾ ਰਹੇ ਹਨ - ਸ਼੍ਰੀਮਾਨ ਨਾਮਦਾਰ।

ਇਹ ਸਭ ਆਉਣ ਵਾਲੀਆਂ ਚੋਣਾਂ ਤੋਂ ਪਹਿਲਾਂ ਦੀ ਆਹਟ ਹੈ, ਆਹਟ ਨਹੀਂ ਬਲਕਿ ਗੜਬੜਾਹਤ ਕਹੋ।

2019 ਦੀਆਂ ਲੋਕ ਸਭਾ ਚੋਣਾਂ ਦਾ ਐਲਾਨਿਆ ਮੁੱਦਾ ਬੇਸ਼ੱਕ ਵਿਕਾਸ ਹੋਵੇ ਪਰ ਦਰਅਸਲ ਚੋਣਾਂ ਹਿੰਦੂ-ਮੁਸਲਮਾਨ ਧਰੁਵੀਕਰਨ 'ਤੇ ਹੀ ਲੜੀਆਂ ਜਾਣਗੀਆਂ

ਕੰਟ੍ਰੋਲ ਸਾਡਾ ਪਰ ਗੜਬੜੀ ਦੀ ਜ਼ਿੰਮੇਵਾਰੀ ਕਾਂਗਰਸ ਦੀ 

ਕੇਂਦਰ ਵਿੱਚ ਭਾਰਤੀ ਜਨਤਾ ਪਾਰਟੀ ਦੀ ਸਰਕਾਰ ਹੈ। ਦੇਸ ਦੇ 22 ਸੂਬਿਆਂ ਵਿੱਚ ਭਾਜਪਾ (ਐਨਡੀਏ) ਸੱਤਾ ਵਿੱਚ ਹੈ। 

ਪੁਲਿਸ, ਫੌਜ, ਖੁਫ਼ੀਆ ਏਜੰਸੀਆਂ ਭਾਜਪਾ ਸਰਕਾਰ ਦੇ ਕੰਟ੍ਰੋਲ ਵਿੱਚ ਹਨ, ਫੇਰ ਵੀ ਦੇਸ ਦੀ ਰੱਖਿਆ ਮੰਤਰੀ ਨਿਰਮਲਾ ਸੀਤਾਰਮਨ ਨੇ 2019 ਤੱਕ ਇਸ ਦੇਸ ਵਿੱਚ ਹੋਣ ਵਾਲੇ ਕਿਸੇ ਵੀ ਸੰਭਾਵਿਤ ਫਿਰਕੂ ਦੰਗਿਆਂ ਲਈ ਪਹਿਲਾਂ ਹੀ ਕਾਂਗਰਸ ਨੂੰ ਜ਼ਿੰਮੇਵਾਰ ਠਹਿਰਾ ਦਿੱਤਾ ਹੈ। 

ਉਨ੍ਹਾਂ ਨੇ ਕਿਹਾ, "ਜੇਕਰ ਕਾਂਗਰਸ ਪਾਰਟੀ 2019 ਦੀਆਂ ਚੋਣਾਂ ਧਰਮ ਦੇ ਆਧਾਰ 'ਤੇ ਲੜਣਾ ਚਾਹੁੰਦੀ ਹੈ ਤਾਂ ਸਾਨੂੰ ਡਰ ਹੈ ਕਿ ਹੁਣ ਤੱਕ ਸੰਪ੍ਰਦਾਇਕ ਪੱਖੋਂ ਸੰਵੇਦਨਸ਼ੀਲ ਇਲਾਕਿਆਂ ਵਿੱਚ ਜੇਕਰ ਤਣਾਅ ਹੁੰਦਾ ਹੈ ਤਾਂ ਜ਼ਿੰਮੇਵਾਰੀ ਕਾਂਗਰਸ ਦੀ ਹੋਵੇਗੀ।" 

ਸ਼ੁੱਕਰਵਾਰ ਨੂੰ ਨਿਰਮਲਾ ਸੀਤਾਰਮਨ ਦੀ ਪ੍ਰੈੱਸ ਕਾਨਫਰੰਸ ਅਤੇ ਸ਼ਨਿਚਰਵਾਰ ਨੂੰ ਆਜ਼ਮਗੜ੍ਹ ਵਿੱਚ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਦੇ ਭਾਸ਼ਣ ਨਾਲ ਠੀਕ-ਠਾਕ ਅੰਦਾਜ਼ਾ ਲਗਾਇਆ ਜਾ ਸਕਦਾ ਹੈ ਕਿ 2019 ਦੀਆਂ ਲੋਕ ਸਭਾ ਚੋਣਾਂ ਦਾ ਐਲਾਨਿਆ ਮੁੱਦਾ ਬੇਸ਼ੱਕ ਵਿਕਾਸ ਹੋਵੇ ਪਰ ਦਰਅਸਲ ਚੋਣਾਂ ਹਿੰਦੂ-ਮੁਸਲਮਾਨ ਧਰੁਵੀਕਰਨ 'ਤੇ ਹੀ ਲੜੀਆਂ ਜਾਣਗੀਆਂ। 

ਭਾਰਤੀ ਜਨਤਾ ਪਾਰਟੀ ਨੇ ਢੋਲ ਵਜਾ ਕੇ ਇਸ ਦੀ ਸ਼ੁਰੂਆਤ ਕਰ ਦਿੱਤੀ ਹੈ ਅਤੇ ਕਾਂਗਰਸ ਤੋਂ ਇੱਕ ਕਦਮ ਅੱਗੇ ਤੁਰ ਕੇ ਉਸੇ 'ਤੇ ਇਲਜ਼ਾਮ ਲਗਾ ਦਿੱਤਾ ਹੈ ਕਿ ਦਰਅਸਲ ਅਗਲੀਆਂ ਚੋਣਾਂ ਕਾਂਗਰਸ ਧਰਮ ਦੇ ਨਾਮ 'ਤੇ ਲੜਨਾ ਚਾਹੁੰਦੀ ਹੈ। 

ਕਿੱਸਾ ਸ਼ੁਰੂ ਹੋਇਆ ਦੈਨਿਕ ਜਾਗਰਣ ਦੇ ਉਰਦੂ ਅਖ਼ਬਾਰ ਡੇਅਲੀ ਇਨਕਲਾਬ ਦੇ ਸਿਰਲੇਖ ਤੋਂ

ਕਾਂਗਰਸ ਮੁਸਲਮਾਨਾਂ ਦੀ ਪਾਰਟੀ ਹੈ?

ਕਿੱਸਾ ਸ਼ੁਰੂ ਹੋਇਆ ਦੈਨਿਕ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਭਾਜਪਾ ਆਗੂਆਂ ਨੇ ਰਾਹੁਲ ਗਾਂਧੀ 'ਤੇ ਸਿਰਫ਼ ਮੁਸਲਮਾਨਾਂ ਨੂੰ ਨਿਆਂ ਦਿਵਾਉਣ ਦੀ ਗੱਲ ਕਰਨ ਦਾ ਇਲਜ਼ਾਮ ਲਗਾਇਆ ਹੈ। ਭਾਵੇਂ ਰਾਹੁਲ ਹੁਣ ਕਹਿੰਦੇ ਰਹਿਣ ਕਿ ਉਨ੍ਹਾਂ ਦੀ ਗੱਲ ਨੂੰ ਉਰਦੂ ਅਖ਼ਬਾਰ ਇਨਕਲਾਬ ਨੇ ਤੋੜ-ਮਰੋੜ ਕੇ ਪੇਸ਼ ਕੀਤਾ ਹੈ। ਪਰ ਭਾਜਪਾ ਦੇ ਆਗੂਆਂ ਮੁਤਾਬਕ 'ਹੁਣ ਤਾਂ ਕਾਂ ਕੰਨ ਲੈ ਉੱਡਿਆ'।